Προεξάρχοντος του δημάρχου Κώστα Λύρου συγκεντρώθηκαν 150 περίπου άτομα ενώ 10 περίπου οχήματα του δήμου (απορριμματοφόρα και άλλα ) παρατάχθηκαν για να εμποδίσουν τυχόν διέλευση μεταναστών η οποία πάντως δεν ήταν για… χθες προγραμματισμένη.

Ακολούθησε μάλιστα και ένταση έξω από το ξενοδοχείο- που υποτίθεται πως θα δεχόταν τους μετανάστες- όπου προκλήθηκαν φθορές από βανδαλισμούς και κροτίδες. Όλα αυτά εν μέσω καραντίνας με όποιους κινδύνους αυτό συνεπάγεται για τη δημόσια Υγεία .

Αναμενόμενο λοιπόν ήταν η Αστυνομία να κινηθεί αυτεπάγγελτα και να σχηματίσει δικογραφία για παρακώλυση συγκοινωνίας την οποία και θα διαβιβάσει στην Εισαγγελία Μεσολογγίου η οποία αναμένεται να διατάξει την σχετική Ανάκριση.

Αναφορικά με τις φθορές που προκλήθηκαν στο κεντρικό ξενοδοχείο οι εξελίξεις θα εξαρτηθούν από το αν θα υποβάλλει μήνυση ο ιδιοκτήτης ώστε να σχηματιστεί δικογραφία.